ኢትዮጵያና ቻይና ግንኙነታቸውን አጠናክረው እንደሚቀጥሉ ጠቅላይ ሚንስትር ዶክተር አብይ ተናገሩ
ኢትዮጵያና ቻይና ግንኙነታቸውን  አጠናክረው እንደሚቀጥሉ ጠቅላይ ሚኒስትር ዶክተር አብይ አህመድ ገለፁ፡፡ጠቅላይ ሚኒስትር ዶክተር አብይ አህመድ የቻይና የሀገር ውስጥ ጉዳዮች አማካሪና የውጭ ጉዳይ ሚኒስትር ዋንግ ዪን ዛሬ በፅህፈት ቤታቸው ተቀብለው አነጋግረዋል፡፡ጠቅላይ ሚኒስትር ዶ/ር አብይ አህመድ በውይይታቸው ወቅት እንደገለፁት ቻይና እና ኢትዮጵያ የነበራቸው ግንኙነት ተጠናክሮ ይቀጥላል ብለዋል፡፡የቻይና የሀገር ውስጥ ጉዳዮች አማካሪና የውጭ ጉዳይ ሚኒስትር ዋንግ ዪ በበኩላቸው በአሁኑ ወቅት በኢትዮጵያ እየተካሄደ ያለውን ለውጥ የሀገሪቱ መንግስት እንደሚደግፍው  ገልጸዋል፡፡በኢትዮጵያ እና በቻይና መካከል ያለው ወዳጅነት እና ትብብር ተጠናክሮ  እንደሚቀጥል እና ቻይና ከአሁን ቀደም ከኢትዮጵያ ጋር የምታደረገውን ግንኙነት አጠናክራ ትቀጥላለች  በጠቅላይ ሚኒስትር ፅህፈት ቤት ፕሬስ ሴክሬታሪያት የዲጅታል ሚዲያና የውጭ ቋንቋ ክፍል ኃላፊዋ ቢልለኔ ስዩም ተናግረዋል፡፡